section_heading: Povratak u Feyenoord
paragraph_text: Već sljedeće sezone Tomasson je imao niz ozljeda koje su ga udaljile s terena. Međutim, odigrao je dvostruko više utakmica za klub nego tijekom prijašnje sezone te je postigao 12 golova. Time je postao najbolji strijelac kluba u sezoni 2009./10. Tomasson je bio važna karika kluba koji je završio kao 4. u Eredivisieju te se plasirao u finale nizozemskog kupa. U finalu koje se igralo na dvije utakmice, Feyenoord je izgubio od Ajaxa ukupnim rezultatom 6:1 a Jon Dahl Tomasson je postigao jedini gol za klub.